cyanic-selkie/wikianc huggingface dataset:
Γ.Ν.Ο. Άρης Νίκαιας
Πρώτη περίοδος του συλλόγου
Η ιστορία του συλλόγου ξεκινάει πριν 88 χρόνια, όταν Μικρασιάτες πρόσφυγες ίδρυσαν το 1924 την Ποδοσφαιρική ομάδα του Άρη. Ο σύλλογος μέσα από δυσκολίες, πολέμους και Εμφύλιο συνέχισε την πορεία του, για να ιδρύσει γύρω στα 1952 με 1953 τμήματα επίσης μπάσκετ και βόλεϊ. Στις αρχές του '60 γίνονται συνεχείς συγχωνεύσεις ομάδων, λόγω έλλειψης παραγόντων και χρηματοδοτών. Έτσι ο Άρης ξεκινάει συζητήσεις με την Α.Ε. Νικαίας. Μετά από πολύμηνες διαπραγματεύσεις και απόρριψη της αρχικής ιδέας να μετονομαστεί η ένωση αυτή σε Σπάρτακο Νίκαιας, αποφασίζεται κατόπιν ψηφοφορίας το όνομα του νέου συλλόγου να είναι Ιωνικός Νίκαιας, ώστε να θυμίζει και τις αξέχαστες πατρίδες (από την Ιωνία της Μ. Ασίας).
Επανίδρυση του συλλόγου
Μετά από 10 χρόνια επέρχεται το σχίσμα. Αιτίες υπήρχαν πολλές, η αφορμή για τη διάσπαση όμως δίνεται από την παραχώρηση δύο μεγάλων πετοσφαιριστών στον Ολυμπιακό του Γουλανδρή, για δημιουργία καλών σχέσεων και απόκτηση ποδοσφαιριστών. Οι αθλητές αυτοί ήταν οι Στέφανος Πολύζος και Βασίλης Γαλάκος που διέπρεψαν με τις ομάδες τους και την Εθνική. Έτσι οι διαφωνούντες σύμβουλοι αποφασίζουν να δημιουργήσουν ένα νέο σύλλογο, ο οποίος θα καλλιεργεί όλα τα ολυμπιακά αθλήματα, πλην του ποδοσφαίρου. Επανιδρύεται λοιπόν ο Άρης, όχι ως αθλητικό (ΑΣ), αλλά γυμναστικό και ναυτικό σωματείο (ΓΝΟ), το 1973 εκλέγει διοίκηση και δημιουργεί τμήματα πάλης, άρσης βαρών, πυγμαχίας, πινγκ πονγκ, σκάκι, ενόργανης και ρυθμικής γυμναστικής, στίβου, κολύμβησης, μπάσκετ, βόλεϊ, πόλο, χειροσφαίριση (λίγο αργότερα), ξιφασκίας, κωπηλασίας και ποδηλασίας (τα δύο τελευταία βρίσκονται σε αδράνεια). Από το 1980 ως το 1990 Άρης βρίσκεται μέσα στα 10 πρώτα αθλητικά σωματεία που καλλιεργούν τμήματα ερασιτεχνικού αθλητισμού και από το '90 ως σήμερα στα 5 πρώτα και γι' αυτό το λόγο έχει τιμηθεί επανειλημμένα από την πολιτεία. Το 1995 κατέλαβε για πρώτη φορά στην ιστορία του την 1η θέση μεταξύ 2200 ερασιτεχνικών αθλητικών σωματείων απ' όλη την Ελλάδα.
Τμήμα καλαθοσφαίρισης ανδρών
Το τμήμα ανδρικής καλαθοσφαίρισης του συλλόγου δημιουργήθηκε ταυτόχρονα με την ίδρυση του συλλόγου, κατά το πρώτο μισό της Δεκαετία του 1970. Διαθέτει νομική μορφή ερασιτεχνικού σωματείου. Έδρα του είναι το Κλειστό Γυμναστήριο του Δημοτικού Αθλητικού Κέντρου Νίκαιας «Πλάτων», χωρητικότητας 1.200 θεατών. Διατηρεί ομάδα τόσο ενήλικων ανδρών, όσο και ακαδημίες νεαρών ηλικιακά αρρένων αθλητών.
Τμήμα χειροσφαίρισης ανδρών
Η ταυτότητα Ετος ίδρυσης: 1973 (χάντμπολ:1979) Διεύθυνση: Π. Ράλλη 131, Νίκαια Τηλέφωνο: 210-4920820 Εδρα: Κλειστό γυμναστήριο Πλάτωνα Χρώματα: Κίτρινο-Μπλε Site: www.arisnikeas.gr Πρόεδρος: Γιώργος Χαλκίδης
Το ρόστερ
Νο Ονοματεπώνυμο Θέση Ημερ. Γέννησης Ύψος
1. Γιώργος Μπάρμπας Τ/Φ 25/12/1982 1,93 μ.
2. Χρήστος Αποστολόπουλος Δ. εξτρέμ 13/11/1996 1,83 μ.
3. Γεράσιμος Ασβεστάς Πίβοτ 17/9/2001 1,84 μ.
4. Ερίον Γκουλέ Α. ίντερ 6/7/1989 1,98 μ.
5. Γιάννης Ταουσάνης Πίβοτ 1/11/1996 1,80μ.
6. Παναγιώτης Αθανασίου Αρ. εξτρέμ 15/12/1997 1,72 μ.
7. Κώστας Βλάχος Πίβοτ 11/8/2001 1,84 μ.
8. Γιώργος Μελετάκος Δ. εξτρέμ 8/5/1992 1,83μ.
9. Αντώνης Κούβαρης Α. εξτρέμ 19/4/2001 1,63 μ.
10. Κώστας Τόμσον Α. ίντερ 29/9/1998 1,89 μ.
11. Δημήτρης Μελετάκος Πλέι μέικερ 1/9/1996 1,82 μ.
12. Κώστας Τζάνος Τ/Φ 10/11/1996 1,82 μ.
13. Μιχάλης Μαλανδρένιας Δ. εξτρέμ 3/12/1983 1,72μ.
14. Αλέξανδρος Τζανίνος Α. εξτρέμ 9/10/2000 1,70 μ.
15. Σταμάτης Μαρουλάς Α. ίντερ 8/11/1998 1,88 μ.
16. Μάριος Τζανακάκης Τ/Φ 15/8/1986 1,88 μ.
17. Χρήστος Τσαμούρης Πλέι μέικερ 13/2/2001 1,75 μ.
18. Γιώργος Χελιώτης Πίβοτ 16/1/1990 1,92 μ.
20. Παναγιώτης Χειβιδόπουλος Πλέι μέικερ 1/1/1994 1,81 μ.
22. Θεολόγος Ακερμανίδης Α. εξτρέμ 19/2/2001 1,74 μ.
30. Σαρκίς Χουρσουντιάν Δ. ίντερ 11/7/2000 1,94 μ.
35. Χαράλαμπος Πατσουλίνης Δ. εξτρέμ 16/9/2000 1,74 μ.
43. Βαγγέλης Γραμματικόπουλος Α. ίντερ 1/1/1982 1,82 μ.
94. Γεράσιμος Βλαχοθανάσης Τ/Φ 1/6/1994 1,85 μ.
Προπονητής: Γιάννης Γρηγοράκης
Προπονητής Τ/Φ: Βαγγέλης Ρασπίτσος
Γενικός Αρχηγός: Βαγγέλης Κουρεντζής
Έφορος: Διονύσης Ασβεστάς
Ιστορική αναδρομή
Ο Άρης έχει κατακτήσει δύο φορές το Πρωτάθλημα της Β' Εθνικής Κατηγορίας και συγκεκριμένα κατά τις περιόδους 1990-91 και 1997-98.
Την αγωνιστική περίοδο 1998-99 συμμετείχε στο Πρωτάθλημα της Α2 Εθνικής κατηγορίας, καταλαμβάνοντας την 3η θέση του τελικού βαθμολογικού πίνακα. Την επόμενη χρονιά, 1999–00, κατέκτησε το Πρωτάθλημα της Α2 Εθνικής κερδίζοντας παράλληλα το δικαίωμα συμμετοχής στην κορυφαία κατηγορία της ελληνικής ανδρικής πετοσφαίρισης. Στο επίπεδο αυτό αγωνίστηκε για μόλις μια χρονιά, την περίοδο 2000-01, με έδρα το Κλειστό Γυμναστήριο του Πλάτωνα. Στην τελική βαθμολογική κατάταξη βρέθηκε στην 11η και προτελευταία θέση με 4 νίκες και 18 ήττες (20–60 σετ), με αποτέλεσμα να ακολουθήσει θεωρητικά την ΕΑ Πατρών στον υποβιβασμό της στην Α2 Εθνική. Το ίδιο καλοκαίρι, όμως, το τμήμα συγχωνεύτηκε με το αντίστοιχο του Ιωνικού Νίκαιας, ο οποίος είχε εξασφαλίσει την παραμονή του στην Α1 Εθνική, σχηματίζοντας την ΑΕ Νίκαια (χωρίς τελικό -ς). Η τελευταία αγωνίστηκε σε κορυφαίο επίπεδο από το 2001 έως το 2006.
Τμήματα υποδομής
Το Τμήμα Εφήβων αναδείχθηκε Πρωταθλητής Ελλάδος για τα έτη 1999, 2000 και 2001.
Τα τμήματα υποδομής του συλλόγου εντάχθηκαν στην ΑΕ Νίκαια, ακολουθώντας το ανδρικό το 2001. Το 2007 επαναλειτούργησαν μόνο τα τμήματα υποδομής με την επωνυμία Άρης Νίκαιας, για να επιστρέψουν στην αδράνεια το 2010.
Τμήμα σκακιού
Το τμήμα σκακιού είναι ανενεργό από το 2003. Έχει κατακτήσει ένα Κύπελλο Ελλάδας το 1987. Υπεύθυνοι του τμήματος διετέλεσαν ο Νίκος και ο Γιώργος Περιφάνης.
Εξωτερικοί σύνδεσμοι
Κατηγορία:Αθλητικοί σύλλογοι Πειραιά Κατηγορία:Ιδρύσεις αθλητικών συλλόγων το 1973 Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι ποδηλασίας Κατηγορία:Ελληνικοί σύλλογοι πάλης Κατηγορία:Ελληνικοί σκακιστικοί σύλλογοι Κατηγορία:Ελληνικοί σύλλογοι ρυθμικής γυμναστικής Κατηγορία:Ελληνικοί σύλλογοι ενόργανης γυμναστικής Κατηγορία:Ελληνικοί σύλλογοι άρσης βαρών Κατηγορία:Ελληνικοί σύλλογοι πυγμαχίας Κατηγορία:Ελληνικοί σύλλογοι αντισφαίρισης Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ελληνικοί σύλλογοι ξιφασκίας Κατηγορία:Ελληνικοί σύλλογοι στίβου
The Real Folk Blues
The Real Folk Blues είναι ο τίτλος της συλλογής τραγουδιών του Αμερικανού blues καλλιτέχνη Μάντι Γουότερς, η οποία κυκλοφόρησε τον Ιανουάριο του 1966 μέσω της δισκογραφικής εταιρείας "Chess Records".
Η φωτογραφία και ο σχεδιασμός του εξωφύλλου πραγματοποιήθηκαν από τον Ντον Μπρόνσταϊν, ενώ οι σημειώσεις στο εσώφυλλο της αρχικής έκδοσης του άλμπουμ γράφτηκαν από τον Γουίλι Ντίξον.
Οι αρχικές ηχογραφήσεις του Waters έγιναν για την δισκογραφική εταιρεία "Aristocrat Records", η οποία λειτούργησε από το 1947 ως το 1951, με τον τραγουδιστή να συνοδεύεται μόνο από τον μπασίστα Έρνεστ Κρόφορντ, κάτι που διαφοροποιήθηκε όταν μετακινήθηκε στην "Chess Records", όπου μαζί του υπήρχε ένα συγκρότημα με ηλεκτρικά όργανα.
Οι μουσικοί
Οι μουσικοί οι οποίοι ηχογράφησαν τα κομμάτια του "The Real Folk Blues" ήταν οι εξής:
Πηγές
Κατηγορία:Δισκογραφία του Muddy Waters Κατηγορία:Άλμπουμ του 1966
Μονς Κλαουντιάνους
Το όρος του Κλαύδιου (ρωμ. Mons Claudianus) είναι αρχαίο λατομείο που βρίσκεται στην ανατολική έρημο της Αιγύπτου. Βρισκόταν σε ακατοίκητη περιοχή κοντά στην Καινόπολις (σήμερα Κένα) του Νείλου βόρεια των Θηβών (σήμερα Λούξορ). Λειτούργησε από τα τέλη του 1ου αιώνα μέχρι και τα μέσα του 3ου αιώνα και έβγαζε γνεύσιο.
Το πέτρωμα και η χρήση αυτού
thumb|350px|Ραγισμένη λεκάνη πηγής Το λατομείο έβγαζε γνεύσιο με πράσινους και μαύρους κρυστάλλους. Οι Ρωμαίοι ονόμαζαν το πέτρωμα «Μάρμαρο του Κλαυδίου» (marmor Claudianum). Οι Ιταλοί το ονόμασαν «granito del foro», διότι χρησιμοποιήθηκε στη αρχαία Ρωμαϊκή αγορά, αλλά και στο Πάνθεο και σε πολλά άλλα έργα μνημειακής αρχιτεκτονικής. Στο ορυχείο υπάρχουν ακόμα δείγματα της εξώρυξης, όπως μια στήλη μάζας διακοσίων τόνων. Αργότερα το υλικό χρησιμοποιήθηκε σε κτίρια του Καΐρου για την επικάλυψη τοίχων και την επίστρωση πατωμάτων.
Περιγραφή του λατομείου
Στην εποχή της λειτουργίας του λατομείου υπήρχε καταυλισμός για τους εργάτες που ήταν οχυρωμένος με τείχος και πύργους. Προφανώς να ζούσαν εκεί χίλιοι άνθρωποι. Από τον οικισμό αυτό έχουν σωθεί τα κτίρια μέχρι την σκεπή.
Ο αρχαιολογικός χώρο του λατομείου ανακαλύφθηκε τυχαία τον 19ο αιώνα από ταξιδιώτες. Ακολούθησαν ανασκαφές από το 1987 ως το 1993 υπό την διεύθυνση του Jean Bingen (Πανεπιστήμιο των Βρυξελλών) και υπό την διεύθυνση του Ντέιβιντ Πίκοκ από το Πανεπιστήμιο του Σαουθάμπτον.
Αρχαιολογικά ευρήματα
thumb|350px|Ρωμαϊκή επιγραφή Χάρη στην ξηρασία της ερήμου βρέθηκαν πολλά καλά διατηρημένα ευρήματα, ανάμεσα στα οποία περίπου 50.000 κομμάτια από ύφασμα από την Ρωμαϊκή εποχή. Βρέθηκαν επίσης ψάθινα καλάθια, υποδήματα, σχοινιά, πάπυροι, κόκκαλα ζώων και υπολείμματα φυτών. Βρέθηκαν επίσης περίπου 10.000 επιγραφές σε όστρακα.
Τα αρχαιολογικά αυτά ευρήματα μας δίνουν μια πολύ καλή και ολοκληρωμένη εικόνα της ζωής και της εργασίας στο λατομείο. Έτσι μαθαίνουμε τι μισθό έπαιρναν οι εργάτες, έχουμε παραγγελίες για υλικά, άξονες για τα αμάξια και άλλα. Τα όστρακα ήταν μιας χρήσης, και μετά τα πέταγαν ή τα έριχναν σε γούβες σε διάφορες οικοδομές.
Εξωτερικοί σύνδεσμοι
Κατηγορία:Αρχαιολογικοί τόποι στην Αίγυπτο Κατηγορία:Βουνά της Αιγύπτου
Αυγή (περιπολικό)
Το ελληνικό περιπολικό σκάφος '''Β.Π. Αυγή''' ήταν το πρώτο ατμοκίνητο πολεμικό σκάφος που ναυπηγήθηκε στην Ελλάδα.
Ιστορικό
Φέρεται να ναυπηγήθηκε μετά το 1873 όπου και εντάχθηκε αμέσως στο Βασιλικό Στόλο. Το σκάφος Αυγή ήταν μικρή κανονιοφόρος που χρησιμοποιήθηκε περισσότερο ως ατμοτελωνίδα στη καταδίωξη του λαθρεμπορίου, κυρίως στη περιοχή των Κυκλάδων την περίοδο 1878-1895. Την εποχή εκείνη η δίωξη λαθρεμπορίου αποτελούσε αρμοδιότητα του τότε Βασιλικού Ναυτικού.
Σημειώνεται ότι σε όλη την παραπάνω διάρκεια στη δίωξη λαθρεμπορίου κυβερνήτης ήταν ο ίδιος αξιωματικός, ο Ελευθέριος Μεθενίτης. Όταν το σκάφος στη συνέχεια μετατράπηκε σε υδροφόρο απεβίωσε και ο τότε «διαρκής» κυβερνήτης του.
Πηγές
Κατηγορία:Ελληνικά περιπολικά πλοία
Σκοτ Τράβις
Βιογραφία
Το 1983 μετακόμισε στο Λος Άντζελες και έγινε μέλος του glam metal συγκροτήματος Hawk με τον κιθαρίστα Νταγκ Μαρκς. Μοναδική ηχογράφηση τους το ζωντανά ηχογραφημένο του 1985, "Let the Metal Live", το οποίο κυκλοφόρησε το 2009. Το 1986, εντάχθηκε στους Racer X του κιθαρίστα Πωλ Γκίλμπερτ ηχογραφώντας μαζί τους το "Second Heat" το 1987 και το ζωντανό "Extreme Volume" την επόμενη χρονιά.
Το 1989, έπαιξε για ένα μικρό χρονικό διάστημα με τους The Scream αλλά αποχώρησε για να αντικαταστήσει τον Ντέιβ Χόλαντ στους Judas Priest. Μαζί, κυκλοφόρησαν το ιδιαίτερα επιτυχημένο "Painkiller" το 1990, μετά την περιοδεία για την προώθηση του οποίου ο τραγουδιστής Ρομπ Χάλφορντ αποχώρησε. Ο Χάλφορντ σχημάτισε τους Fight, με τον Τράβις να αναλαμβάνει τα τύμπανα ενώ ταυτόχρονα έπαιζε στους Racer X και τους Judas Priest. Μαζί, κυκλοφόρησαν τρία άλμπουμ ενώ στους Judas Priest ο Τιμ "Ripper" Όουενς ανέλαβε το μικρόφωνο, κυκλοφορώντας το "Jugulator" το 1997. Ακολούθησε το "Demolition" τέσσερα χρόνια αργότερα, ενώ ο Τράβις έπαιξε και στα "Technical Difficulties" και "Superheroes" των Racer X.
Το 2003, ο Χάλφορντ επέστρεψε στους Judas Priest, οι οποίοι κυκλοφόρησαν τα άλμπουμ "Angel of Retribution" και "Nostradamus" γνωρίζοντας μεγάλη επιτυχία, ενώ συνεχίζουν να περιοδεύουν και να ηχογραφούν νέα άλμπουμ.
Έχει γίνει γνωστό ότι ήταν οπαδός των Judas Priest από την εφηβική του ηλικία, έχοντας στο παρελθόν στήσει το σετ τυμπάνων του έξω από το ξενοδοχείο στο οποίο διέμεναν τα μέλη του συγκροτήματος για να του το υπογράψουν.
Πηγές
Κατηγορία:Ροκ μουσικοί Κατηγορία:Ντράμερς
Πριονόψαρο
Το Πριονόψαρο είναι ψάρι των αλμυρών υδάτων, το οποίο ανήκει στο γένος Pristis, της οικογένειας των πριστίδων και τάξης των σελαχομόρφων, αριθμεί, περίπου, πέντε είδη. Τα σημαντικότερα από αυτά είναι τα είδη:Pristis pristis, Pristis pectinata, Pristis microdon. Όλα τα είδη κινδυνεύουν με εξαφάνιση λόγω της παράνομης αλιείας τους και της καταστροφής του φυσικού τους περιβάλλοντος. Γενικά, είναι ένα "δειλό" ψάρι, όμως, γίνεται επικίνδυνο όταν του επιτεθούν.
Εξωτερικά Χαρακτηριστικά
Το πριονόψαρο, αν και μοιάζει με καρχαρία, ανήκει στα σελάχια. Έχει καφέ-λαδί-γκρίζο χρώμα στη ράχη και λευκό στην κοιλιά. Το χαρακτηριστικό γνώρισμα του ψαριού αυτού είναι το μακρύ ρύγχος του, το οποίο μοιάζει με πριόνι. Το μήκος του φτάνει τα 2 με 9 μέτρα και καλύπτεται από μικρά λέπια.
Τροφή
Το πριονόψαρο τρέφεται, κυρίως, με μικρά ψάρια και καρκινοειδή. Προμηθεύεται την τροφή του ψάχνοντας στην άμμο ή στη λάσπη του βυθού, είτε χτυπώντας ψάρια που είναι συγκεντρωμένα σε κοπάδια με τη βοήθεια του ρύγχους του.
Τόπος Διαβίωσης
Το πριονόψαρο ζει σε τροπικές θάλασσες.
Είδη
Pristis pristis: Το βάρος του φτάνει τα 700 κιλά΄, κατά μέσο όρο, και το μήκος του τα 4 με 9 μέτρα. Ζει στα παράκτια θερμά νερά του Ατλαντικού και μερικές φορές φτάνει έως τη Μεσόγειο θάλασσα. Επίσης, συναντάται στον Ειρηνικό Ωκεανό, στην περιοχή της Αυστραλίας.
Pristis microdon: Το μήκος του φτάνει τα 6 μέτρα. Συναντάται στις τροπικές ζώνες και των τριών ωκεανών.
Pristis pectinatus: Το μήκος του φτάνει τα 4 μέτρα περίπου. Συναντάται στις τροπικές ζώνες και των τριών ωκεανών.
Πηγές
http://www.emprosnet.gr/emprosnet-archive/8b390aef-fd00-4c7a-9344-8eb8cf2b19ec http://www.ygeiaonline.gr/index.php?option=com_k2&view=item&id=45037:prionocaro
Βιβλιογραφία: Εγκυκλοπαίδεια "Νεα Δομή", Εκδόσεις «ΔΟΜΗ», Αθήνα, 1996, τόμος 29
Κατηγορία:Χονδριχθύες
Σινιάλ ντε Μποτράνζ
Το Σινιάλ ντε Μποτράνζ (γαλλικά: Signal de Botrange) είναι το ψηλότερο σημείο στο Βέλγιο με υψόμετρο 694 μέτρα πάνω από την στάθμη της θάλασσας. Βρίσκεται στην περιοχή Hautes Fagnes, στην κορυφή ενός οροπεδίου, και ένας δρόμος διασχίζει την κορυφή. Ένας πύργος έξι μέτρων έχει χτιστεί το 1923 στην κορυφή για να επιτρέπει στους επισκέπτες να φτάνουν τεχνητά το ύψος των 700 μέτρων.
Το Σινιάλ ντε Μποτράνζ έγινε το ψηλότερο σημείο του Βελγίου το 1919 μετά την προσάρτηση στο βασίλειο των Καντονιών της Ανατολής.
Τον χειμώνα η τοποθεσία χρησιμοποιείται ως εκκίνηση για διαδρομές κρος-κάντρι σκι.
Εξωτερικοί σύνδεσμοι
Κατηγορία:Γεωγραφία του Βελγίου Κατηγορία:Πύργοι
Μπανγκί
thumb|right|300px|Ο ποταμός Ουμπάνγκι κοντά στο Μπανγκί. Το Μπανγκί (αγγλικά: Bangui) είναι η πρωτεύουσα και η μεγαλύτερη πόλη της Κεντροαφρικανικής Δημοκρατίας. Βρίσκεται στο νότιο άκρο της χώρας. Ο πληθυσμός της είναι 622.771 κατοίκοι σύμφωνα με απογραφή του 2006. Στην περιοχή που εκτείνεται σήμερα η πόλη βρίσκεται το μεγαλύτερο μέλος του πληθυσμού της χώρας.
Ιστορία
Το Μπανγκί ιδρύθηκε το 1889 ως πρωτεύουσα του Άνω Ουμπάνγκι. Το 1981 έγιναν σοβαρά επεισόδια στην πόλη, όταν ύστερα από μια Γαλλική επιχείρηση, ανετράπη ο πρόεδρος της χώρας Ζαν-Μπεντέλ Μποκασά και αντικαταστάθηκε από τον λιγότερο δημοφιλή Ντέιβιντ Ντάκο. Τον Οκτώβριο του 1985 διεξήχθη στην πόλη συνέδριο σχετικά με το AIDS για να αποφασιστεί ο ορισμός της νέας, εκείνη την εποχή, ασθένειας. Ο ορισμός που αποφασίστηκε ήταν "παρατεταμένοι πυρετοί για ένα μήνα ή περισσότερο, απώλεια βάρους άνω του 10% και παρατεταμένη διάρροια". Το 1986, ένα γαλλικό αεροσκάφος προσέκρουσε στο Μπανγκί προκαλώντας τον θάνατο 35 ατόμων. Τέλος, σύμφωνα με έρευνα του 2009, το Μπανγκί έχει έναν από τους χειρότερους δείκτες σχετικά με τον τρόπο ζωής των κατοίκων, καθώς βρίσκεται στην προτελευταία θέση της κατάταξης σε σύνολο 215 πόλεων, ενώ η μόνη πόλη που έχει χειρότερο δείκτη στην κατάταξη αυτή είναι η Βαγδάτη.
Εξωτερικοί σύνδεσμοι
Κατηγορία:Γεωγραφία της Κεντροαφρικανικής Δημοκρατίας Κατηγορία:Πρωτεύουσες της Αφρικής
Bangui, Ilocos Norte Bangui, Ilocos Norte
Μάικλ Μπράντλεϊ (ποδοσφαιριστής)
Ο Μάικλ Μπράντλεϊ ( Michael Sheehan Bradley, γεννήθηκε 31 Ιουλίου 1987) είναι Αμερικανός ποδοσφαιριστής που αγωνίζεται ως μέσος και είναι αρχηγός της Τορόντο ΦΚ και πρώην αρχηγός της εθνικής ομάδας των Ηνωμένων Πολιτειών.
Βιογραφία
Ως νέος ξεκίνησε την καριέρα του στους Μέτροσταρς της Νέας Υόρκης αγωνιζόμενος ως επιθετικός μέσος και στη συνέχεια μεταγράφηκε στην Ευρώπη και στην ολλανδική Χερενφέιν, όπου οι καλές εμφανίσεις του εξασφάλισαν τη μεταγραφή του στη Γερμανία και στην Μπορούσια Μενχενγκλάντμπαχ, όπου έμεινε για τρία χρόνια. Στη συνέχεια υπογράφει στην Ιταλία το 2011, για να ενταχθεί στην Κιέβο Βερόνα, όπου θα μείνει μία χρονιά και η παρουσία του εκεί του προσφέρει μεταγραφή στη Ρόμα, όπου γίνεται βασικό στέλεχος της ομάδας φτάνοντας στον τελικό του Κυπέλλου τη σεζόν 2012–13.
Κατά τη χειμερινή μεταγραφική περίοδο το 2014, ο Μπράντλεϊ αποφάσισε να επιστρέψει στη Βόρεια Αμερική. Μεταγράφηκε στην Τορόντο της Μέιτζορ Λιγκ Σόκερ αναδείχθηκε και αναδείχθηκε σε έναν από τους καλύτερους μέσους στην ιστορία του πρωταθλήματος. Η μεταγραφή συνοδεύτηκε από μία συνεργασία μεταξύ της Ρόμα και της Τορόντο, η οποία αφορά δύο φιλικά για έξι χρόνια και μία προπόνηση νεαρών παικτών από το Τορόντο στη Ρώμη. Ο Μπράντλεϊ από το 2015 είναι αρχηγός της ομάδας και σκόραρε μία φορά για την Τορόντο στους τελικούς της Ανατολικής Περιφέρειας 2016, για να οδηγήσει την Τορόντο στον τελικό του Κυπέλλου MLS για πρώτη φορά στην ιστορία της. Στο Τορόντο καθιερώθηκε ως αμυντικός μέσος οδηγώντας την ομάδα σε τρεις συνεχόμενους τίτλους του Καναδικού πρωταθλήματος (2016, 2017, 2018).
Η διεθνής του καριέρα ξεκίνησε το 2002 από τις μικρές εθνικές ομάδες των ΗΠΑ και το 2006 αγωνίστηκε για πρώτη φορά με την εθνική ομάδα των ανδρών, όπου προπονητής ήταν ο πατέρας του. Αγωνίστηκε με επιτυχία και στα τέσσερα παιχνίδια της εθνικής ομάδας στο Παγκόσμιο Κύπελλο του 2010, όπου σημείωσε και ένα γκολ. Μετά τη διοργάνωση αυτή έγινε και αρχηγός της εθνικής. Τη μεγαλύτερη επιτυχία τη γνώρισε με την εθνική ομάδα στα Κύπελλα εθνικών ομάδων της ΚΟΝΚΑΚΑΦ (ΚΟΝΚΑΚΑΦ Γκολντ Καπ) κατακτώντας δύο τίτλους (2007, 2017), στη δε δεύτερη διοργάνωση αναδείχθηκε και καλύτερος ποδοσφαιριστής, ενώ έφτασε και σε δύο τελικούς (2011, 2019). Με την Εθνική Η.Π.Α. αγωνίστηκε συνολικά 151 φορές σημειώνοντας 17 τέρματα (κατάλογος ποδοσφαιριστών ανδρών με 150 ή περισσότερες διεθνείς συμμετοχές). Η IFFHS τον επέλεξε στην καλύτερη ομάδα της δεκαετίας 2011–2020 της ΚΟΝΚΑΚΑΦ.
Τίτλοι και διακρίσεις
Τορόντο ΦΚ
Ηνωμένες Πολιτείες Ατομικές διακρίσεις
Εξωτερικοί σύνδεσμοι
Κατηγορία:Ποδοσφαιριστές από τις Ηνωμένες Πολιτείες Αμερικής Κατηγορία:Ποδοσφαιριστές Εθνικής ΗΠΑ Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ποδοσφαιριστές Νιου Γιορκ Ρεντ Μπουλς Κατηγορία:Ποδοσφαιριστές ΣΚ Χέρενφεν Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Ρόμα Κατηγορία:Ποδοσφαιριστές Τορόντο ΦΚ Κατηγορία:Ποδοσφαιριστές Κιέβο Βερόνα Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Κυπέλλου Συνομοσπονδιών FIFA 2009 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2007 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2011 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2015 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2017 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2019 Κατηγορία:FIFA Century Club
Προβάτι Καστού
Το Προβάτι είναι μία μικρή ακατοίκητη νησίδα του Ιονίου Πελάγους, στο νησιωτικό σύμπλεγμα των Τηλεβοεϊδών νήσων. Βρίσκεται βόρεια του Καστού, ανατολικά του Καλάμου (απέναντι από την παραλία Αγραπιδιά) και έχει έκταση 0,107 τ.τχλ. .
Σημείωση
Στο Ιόνιο Πέλαγος και στις Εχινάδες υπάρχει η συνώνυμη νησίδα Προβάτι.
Παραπομπές
Κατηγορία:Επτάνησα Κατηγορία:Νομός Λευκάδας Κατηγορία:Ελληνικές βραχονησίδες
Ινκομπέργκα
Η Ινκομπέργκα (περί το 520 - Τουρ, 589) ήταν σύζυγος του Βασιλιά των Φράγκων Χαριβέρτου Α΄, δεν έχει καθοριστεί η καταγωγή της και δεν είναι γνωστοί οι γονείς της. Η κόρη τους Μπέρθα του Κεντ παντρεύτηκε τον Έθελμπερτ του Κεντ, ο γάμος αυτός οδήγησε τελικά στη διάδοση του χριστιανισμού στην Αγγλία μετά την αποστολή του επισκόπου Αυγουστίνου του Καντέρμεπρι. Άλλος γιος τους πιθανότατα ήταν ο Χαριβέρτος του Εσμπάι προπάτορας του Οίκου των Καπετιδών που βασίλευσε στη Γαλλία πολλούς αιώνες. Ο γάμος τους ήταν πολύ δύσκολος, ο Γρηγόριος Τουρώνης γράφει σχετικά :
"Ο βασιλιάς Χαριβέρτος παντρεύτηκε την Ινκομπέργκα με την οποία απέκτησε μια κόρη που έγινε σύζυγος του βασιλιά του Κεντ. Την ίδια εποχή η Ινκομπέργκα είχε στην υπηρεσία της δύο γυναίκες, κόρες ενός φτωχού άνδρα : τη Μαρκοβέφα που είχε φορέσει το ένδυμα της μοναχής και τη Μεροφλέντα, ο βασιλιάς τις αγάπησε και ασχολήθηκαν με την ύφανση μαλλιού. Η βασίλισσα ζήλεψε και με δόλο έπεισε τον πατέρα τους να υφάνει ο ίδιος το μαλλί, ο στόχος της ήταν να τον δει ο Χαριβέρτος και να δυσαρεστηθεί με τις κόρες του. Ο βασιλιάς όταν είδε το θέαμα αναγνώρισε τον δόλο της συζύγου του, την έδιωξε και παντρεύτηκε τη Μεροφλέντα".
Πηγές
Κατηγορία:Οίκος των Μεροβίγγειων
Θυρίστορ
Για να μεταβεί το θυρίστορ σε κατάσταση αγωγής, πρέπει στην πύλη του να δοθεί παλμός έναυσης, με την προυπόθεση ότι το θυρίστορ είναι θετικά πολωμένο. Ένα τέτοιο στοιχείο όταν βρεθεί στην κατάσταση αγωγής, μετά την εφαρμογή του παλμού έναυσης, θα εξακολουθεί να παραμένει στην κατάσταση αυτή, ακόμα και αν ο παλμός έναυσης αφαιρεθεί. Μπορεί να διακοπεί η κατάσταση αγωγής μόνο όταν το ρεύμα, το οποίο ρέει μέσα στο θυρίστορ μηδενισθεί ή η πολικότητα της ανόδου γίνει αρνητική σε σχέση με την κάθοδο.
Εξωτερικοί σύνδεσμοι
Κατηγορία:Ηλεκτρονικά κυκλώματα
Βαλλωνική γλώσσα
Τα Βαλλωνικά (Walon) είναι μια τοπική Ρωμανική γλώσσα που ομιλείται ως πρώτη ή δεύτερη γλώσσα από κάποιους κατοίκους του Βελγίου. Ανήκει στην γλωσσική οικογένεια των Όιλ, της οποίας ο πιο διακεκριμένος εκπρόσωπος είναι η Γαλλική γλώσσα, και μερικές φορές θεωρείται ως Γαλλική διάλεκτος. Τα Βαλλωνικά δεν πρέπει να συγχέονται με τα Βελγικά Γαλλικά, τα οποία διαφέρουν από τα Γαλλικά της Γαλλίας μόνο σε μερικά ελάσσονα σημεία λεξιλογίου και προφοράς. thumb|right|285px|Γλωσσολογικός χάρτης της Βαλλωνίας
Γεωγραφική κατανομή
Τα Βαλλωνικά ομιλούνται στη Βαλλωνία (στο Νότιο Βέλγιο). Επίσης στα:
Ωστόσο, αν και τα Βαλλωνικά ομιλούνταν ευρέως μέχρι τα μέσα του 20ού αιώνα, μόνο λίγοι κάτοικοι της Βαλλωνίας μπορούν σήμερα να τα χρησιμοποιήσουν. Το μεγαλύτερο μέρος της νεώτερης γενιάς (γεννημένοι εντός της δεκαετίας του 1970 και έπειτα) γνωρίζουν μόνο λίγες ιδιωματικές εκφράσεις που συχνά είναι βρισιές. Παρ'όλα αυτά η Βαλλωνική γλώσσα παραμένει μέρος της Βαλλωνικής κληρονομιάς και ως τέτοια είναι ένα από τα θεμέλια της Βαλλωνικής εθνότητας. Ωστόσο, η ίδια η ύπαρξη των Βαλλώνων ως εθνική ομάδα είναι θέμα υπό συζήτηση.
Κατάληψη της Τήνου (1715)
Η Κατάληψη της Τήνου ήταν η στρατιωτική ενέργεια των Οθωμανών σε βάρος της Βενετοκρατούμενης Τήνου στα πλαίσια του Έβδομου Βενετοτουρκικου πολέμου,η οποία  πραγματοποιήθηκε στις 5 Ιουνίου 1715
Βαλλωνική γλώσσα
Βαλλωνική κοινωνία και πολιτισμός
thumb|Επιγραφή καταστήματος στο Κρυπέ Τα Βαλλωνικά ήταν η κυριαρχούσα γλώσσα των Βαλλώνων μέχρι τις αρχές του 20ού αιώνα, αν και διέθεταν μια παθητική γνώση των Γαλλικών. Από την εποχή εκείνη, η χρήση των Γαλλικών έχει επεκταθεί σε τέτοιο βαθμό που σήμερα μόνο το 30-40% του Βαλλωνικού πληθυσμού μιλά την προγονική γλώσσα του. Αναλύοντας τις στατιστικές με βάση την ηλικία, το 70-80% του πληθυσμού άνω των 60 χρόνων μιλούν Βαλλωνικά, ενώ μόλις περίπου το 10% αυτών που είναι κάτω των 30 χρόνων. Η παθητική γνώση των Βαλλωνικών είναι περισσότερο διαδεδομένη: περίπου 36-58% του τμήματος της νεώτερης ηλικίας.
Κατάληψη της Τήνου (1715)
Τα γεγονότα
Στα πλαίσια του Έβδομου Βενετοτουρκικου πολέμου ο οθωμανικός στόλος κινήθηκε στο κεντρικό και νότιο Αιγαίο με σκοπό να ελέγξει τον χώρο ανάμεσα στην ηπειρωτική Ελλάδα και την Τουρκία. Έτσι στις 5 Ιουνίου 1715 ο οθωμανικός στόλος φτάνει στην Τήνο. Με την άφιξή του ο Τηνιακός πληθυσμός, αγρότες και κτηνοτρόφοι με τις οικογένειές τους, καταφεύγει στο κακοσυντηρημένο φρούριο του Εξώμβουργου. Εκεί θα βρεθούν συνωστισμένοι με τους κατοίκους της πρωτεύουσας του νησιού. Με τη βοήθεια κάποιων ντόπιων που επέλεξαν την προσχώρηση στις τάξεις τους εχθρού, οδήγησαν τα βαρειά τους πυροβόλα μπροστά από τα τείχη τους φρουρίου. Καθώς οι συνθήκες των πολιορκημένων είναι ασφυκτικές λόγω του μεγάλου συνωστισμού ανθρώπων και ζώων και της απροθυμίας των ντόπιων να πολεμήσουν, ο έκτακτος προνοητής Μπερνάρντο Μπάλμπι και ο γενικός προνοητής Αντόνιο Μπαντοέρ συσκέπτονται με τους εκπροσώπους των ντόπιων και καταλήγουν στο να έλθουν σε συζητήσεις με τους πολιορκητές τους.Την ελληνική πλευρά εκπροσωπεί ο καγκελλάριος Γεώργιος Δαρμής.
Βαλλωνική γλώσσα
Βαλλωνική κοινωνία και πολιτισμός
Με νόμο τα Βαλλωνικά έχουν αναγνωριστεί από το 1990 από την Γαλλική Κοινότητα του Βελγίου, την πολιτιστική αρχή της Βαλλωνίας, ως μία "ιθαγενής τοπική γλώσσα" που πρέπει να διδάσκεται στα σχολεία και να ενθαρρύνεται. Το Βαλλωνικό πολιτιστικό κίνημα περιλαμβάνει την Βαλλωνική Πολιτιστική Ένωση (Union Culturelle Wallonne), έναν οργανισμό με περρισότερους από 200 ερασιτεχνικούς θεατρικούς κύκλους, συγγραφικές ομάδες, και σχολικά συμβούλια. Πάνω από δέκα περίπου Βαλλωνικά περιοδικά εκδίδονται τακτικά, και η Εταιρεία της Βαλλονικής Γλώσσας και Λογοτεχνίας (Société de Langue et de Littérature Wallonne), ιδρυμένη το 1856, προωθεί την Βαλλωνική λογοτεχνία και τη μελέτη (διαλεκτολογία, ετυμολογία, κ.α.) των τοπικών Ρωμανικών γλωσσών της Βαλλωνίας.
Παραδείγματα φράσεων
thumb|Δίγλωσση οδική σήμανση στη Φος-λα-Βιλ
Κατάληψη της Τήνου (1715)
Οι δυνάμεις των εμπολέμων πλευρών
Διοικούμενος από τον καπουδάν πασά αποτελείται από 45 πλοία της γραμμής, δύο πυρπολικά,, δύο παλλάνδρες, σαράντα γαλέρες, σαράντα γαλιότες. Ο συνολικός αριθμός των στρατιωτών υπολογίζεται από τον αρχηγό του Βενετικού στόλου Ντανιέλ Ντολφίν σε 25.000 άνδρες περίπου. Από την Βενετική πλευρά υπάρχουν μόνο 50 στρατιώτες υπό την διοίκηση τους Ferdinando Petrovitch και του Λορέντζο Λοκατέλλι.
Πηγές
Τήνος 1715 Κατηγορία:Ιστορία της Τήνου
Βαλλωνική γλώσσα
Εξωτερικοί σύνδεσμοι
Κατηγορία:Ιταλοδυτικές γλώσσες Κατηγορία:Γλώσσες του Βελγίου Γλωσσα Κατηγορία:Βαλλωνία
Βραβείο Πριγκίπισσα των Αστουριών
Τα Βραβεία Πριγκίπισσα των Αστουριών απονέμονται από το Ίδρυμα Πριγκίπισσα των Αστουριών (Fundación Princesa de Asturias) σε άτομα από όλο τον κόσμο κάθε χρόνο, με διακρίσεις στις επιστήμες, στον ανθρωπισμό και στα κοινά. Ανακοινώνονται στο Οβιέδο και απονέμονται από τον Φελίπε, διάδοχο του ισπανικού θρόνου. Θεσμοθετήθηκαν το 1981.
Καλές Τέχνες
right|200px
Πόλη υπόδειγμα των Αστουριών (Pueblo Ejemplar de Asturias)
Κάθε χρόνο η πόλη που βραβεύεται με αυτό το βραβείο δέχεται την επίσκεψη του Πρίγκιπα Φίλιππου και ένα σημαντικό χρηματικό βραβείο της τάξεως των 25.000 €. Πόλεις και σύλλογοι των Αστουριών μπορούν να θέσουν υποψηφιότητα για το βραβείο.
Εξωτερικοί σύνδεσμοι
Πριγκιπας Αστουριων Πριγκιπας Αστουριων
Οικοκοινότητες
Με τον όρο οικοκοινότητες (ecovillages ή ecomunicipallities) εννοούμε κοινότητες που παρουσιάζουν λόγω της κοινωνικής, οικονομικής και οικολογικής τους οργάνωσης (μεθόδους κατασκευής, λειτουργίας και των δηλωμένων τους στόχων) κάποια σημαντικά διαφοροποιά χαρακτηριστικά από το μέσο όρο των ανθρώπινων κοινοτήτων σε μία ευρύτερη περιοχή προς την κατεύθυνση της βιωσιμότητας.
Υπάρχουν πολλά παραδείγματα τέτοιων κοινοτήτων που έχουν δομηθεί από την αρχή ή αναδομηθεί σε υπάρχουσα υποδομή, και τα οποία διατείνονται ότι λειτουργούν ως ισχυρά εναλλακτικά εργαλεία αειφορικής ανάπτυξης.
Σε πολλές περιπτώσεις η στάση και η φιλοσοφία τέτοιων κοινοτήτων έχει διατυπωθεί ως ο αντίποδας πολλών χαρακτηριστικών μίας σύνθετης πραγματικότητας όπως αυτής της σημερινής μορφής του παγκοσμιοποιημένου πλανήτη και του σύγχρονου καπιταλισμού. Οι κάτοικοι τέτοιων κοινοτήτων έχουν συνειδητές θέσεις σε σχέση με την υπερκατανάλωση αγαθών, τη διατροφική και ενεργειακή αυτονομία, την τοπικότητα και την παγκοσμιότητα, τον σεβασμό και την προστασία του περιβάλλοντος.
Οικοκοινότητες υπάρχουν πολλές σε όλα τα σημεία του πλανήτη, αλλά το κίνημα των οικοκοινοτήτων που αναπτύχθηκε κυρίως στη Βόρειο Αμερική και τη Δυτική Ευρώπη, πρόσφατα γνωρίζει μία ραγδαία άνθηση κυρίως ως αντίδραση στις διεθνείς πολιτικές, οικονομικές και περιβαλλοντικές εξελίξεις.
Μέγεθος
Βάσει του αριθμού τους, τέτοιες προσπάθειες χωρίζονται σε «οικοκοινότητες» (έως 50 άτομα), «οικοχωριά» (50-150 άτομα) και «οικοδήμους» (150-2000+ άτομα).
Η οικοκοινότητα ως μια συνειδητή κοινότητα
Οι οικοκοινότητες είναι - κοινωνικά, οικονομικά και οικολογικά - βιώσιμες συνειδητές κοινότητες. Οι περισσότερες στοχεύουν σε 50-150 κατοίκους γιατί αυτός είναι ο αριθμός που θεωρείται ως μέγιστος για ένα υγιές κοινωνικό δίκτυο, σύμφωνα με τα ευρήματα της κοινωνιολογίας και της ανθρωπολογίας.
Μια οικοκοινότητα συνήθως αποτελείται από άτομα που έχουν επιλέξει να δοκιμάσουν μια εναλλακτική λύση απέναντι στον συγκεντρωτισμό και την κεντρική εξουσία. Κάποιοι άνθρωποι βλέπουν την παγκοσμιοποίηση, τον καταναλωτικό τρόπο ζωής, την καταστροφή του φυσικού περιβάλλοντος, την αυξανόμενη επέκταση των αστικών κέντρων, τη βιομηχανική γεωργία και κτηνοτροφία καθώς και την υπερεξάρτηση από τα ορυκτά καύσιμα ως τάσεις που πρέπει να αλλάξουν για να αποφευχθεί η οικολογική καταστροφή. Βλέπουν τις κοινότητες με μικρό αριθμό κατοίκων και με μικρό οικολογικό αντίκτυπο ως μια εναλλακτική πρόταση. Παρόλα αυτά, πολλές από αυτές τις κοινότητες δεν ασπάζονται κάποιο είδος αναχωρητισμού αλλά συνεργάζονται μεταξύ τους για τη δημιουργία ενός δικού τους δικτύου.
Ορισμός
Το 1991 ο Robert Gilman δημιούργησε έναν νέο όρο που τείνει να γίνει επίσημος: Τις οικοκοινότητες ή οικοχωριά. Έγινε ευρύτερα αποδεκτός ως μία ακόμα κατηγορία συνειδητής κοινότητας. Ο Gilman όρισε ένα οικοχωριό ως έναν οικισμό όπου:
Οι αρχές στις οποίες βασίζονται οι οικοκοινότητες μπορούν να εφαρμοστούν σε αστικό και υπαίθριο περιβάλλον, όπως επίσης και σε «ανεπτυγμένες» όπως και σε «αναπτυσσόμενες» χώρες. Οι υποστηρικτές των οικοκοινοτήτων συνήθως αναζητούν δομική ανεξαρτησία και όσο το δυνατόν λιγότερο εμπόριο έξω από την οικοπεριοχή τους. Οι υπαίθριες οικοκοινότητες βασίζονται συνήθως σε βιολογική καλλιέργεια, μόνιμη καλλιέργεια (permaculture) καθώς και άλλες πρακτικές που λειτουργούν υπέρ του οικοσυστήματος και της βιοποικιλότητας.
Μια οικοκοινότητα βασίζεται συνήθως σε:
Η οργάνωση μιας οικοκοινότητας στηρίζεται σε έναν ελάχιστο «κώδικα ηθικής» και το τελικό αποτέλεσμα έχει χαρακτηρισθεί ως οικοαναρχισμός (ή οικολογική αναρχία):
Η οικοαναρχία αποτελεί συγχρόνως κλάδο του σύγχρονου αναρχισμού και τάση του οικολογικού κινήματος.
Το παράδειγμα της Σενεγάλης
Οι οικοκοινότητες μπορούν να λειτουργήσουν ως μοντέλα βιώσιμης ανάπτυξης, εντούτοις το ζήτημα είναι πως μια τέτοια ιδέα μπορεί να εφαρμοσθεί σε μεγαλύτερη κλίμακα χωρίς να χάσει τις βασικές αξίες της αυτό-οργάνωσης και της συμμετοχικότητας που χαρακτηρίζει μια συνειδητή κοινότητα. Το παράδειγμα της Σενεγάλης είναι ενδεικτικό. Η ιδέα χρονολογείται από το 1996 όταν μία μικρή ομάδα ανθρώπων στη Σενεγάλη είχε την πρωτοποριακή ιδέα δημιουργίας του δικτύου οικοχωριών της Σενεγάλης (GENSE) και του κέντρου εκπαίδευσης EcoYoff με στόχο τη βιώσιμη ανάπτυξη και την παροχή εκπαίδευσης σχετικά με τη βιωσιμότητα. Το κίνημα είχε μεγάλη απήχηση και οδήγησε την κυβέρνηση να μετατοπίσει το αναπτυξιακό της πρότυπο αποδεχόμενη την ανάπτυξη των οικοχωριών και οικοκοινοτήτων, στηρίζοντας και χρηματοδοτώντας αρχικά την επέκταση της λειτουργίας του Δικτύου GENSE. Σύντομα τέθηκε ως πρώτη προτεραιότητα, η δημιουργία και η επέκταση ενός δικτύου οικοχωριών που θα οδηγήσει στην ανάπτυξη της χώρας. Το 1996, 45 χωριά αποτέλεσαν το πρωταρχικό δίκτυο, ενώ μέχρι το 2015 περίπου 100 χωριά έχουν ενταχθεί και ο στόχος είναι ο αριθμός να υπερβεί τα 500 χωριά μέχρι το 2018.
Η οικοκοινότητα του Lakabe
Οι βασικές εργασίες και υποχρεώσεις εντός της κοινότητας περιλαμβάνουν:
Η αποφυγή συγκρούσεων και αντιδικιών μεταξύ των κατοίκων κατέχει εξέχουσα σημασία στον τρόπο ζωής εντός του Lakabe. Η ομοψυχία, ο αλληλοσεβασμός και το κοινό όραμα στην επικοινωνία μεταξύ των κατοίκων αποτελούν θεμελιώδη στοιχεία κοινωνικότητας. Επιπλέον, η συλλογική εμπειρία των κατοίκων μεταδίδεται και στην κοινωνία εκτός του Lakabe, μέσα από κοινωνικά εργαστήρια και συμβουλευτικές ομάδες παρεμβάσεων που λειτουργούν τακτικά και με αξιοσημείωτη επιτυχία.
'Υστερα από ένα μεγάλο διάστημα εργασιών οι κάτοικοι του Lakabe έχουν εξασφαλίσει την πλήρη ενεργειακή τους αυτάρκεια, κάνοντας έλλογη χρήση της τεχνολογίας σε λειτουργική αρμονία με τις ανανεώσιμες πηγές ενέργειας, χωρίς να επιβαρύνεται το φυσικό περιβάλλον γύρω τους.
Προς αυτή την κατεύθυνση, έχουν κατασκευαστεί ανεμογεννήτριες και υδρογεννήτριες μικρής κλίμακας, ηλιακοί συλλέκτες και νερόμυλοι. Οι πρώτες ύλες που λαμβάνονται από το φυσικό περιβάλλον επιστρέφουν σε αυτό (αναδάσωση, κομποστοποίηση) και η χρήση βαρεών μηχανημάτων και αυτοκινήτων περιορίζεται στο ελάχιστο με ανανεώσιμα καύσιμα. Η κατασκευή και συντήρηση των κτιρίων του Lakabe επιτελείται με βιοκλιματικές μεθόδους και η ρύπανση είναι σχεδόν μηδαμινή.
Στην Ελλάδα
Στην Ελλάδα υπάρχει μόνο ένα οικοχωριό, το Οικοχωριό Σκάλα, που βρίσκεται στον Νομό Θεσσαλονίκης, κοντά στο φαράγγι της Σκάλας και ιδρύθηκε το 2004 με την κατασκευή του πρώτου οικήματος. Το 2012 δυο οικογένειες αποφάσισαν να κατοικήσουν μόνιμα.
Εξωτερικοί σύνδεσμοι
Κατηγορία:Οικολογία Κατηγορία:Συνειδητές κοινότητες Κατηγορία:Περιβαλλοντικός σχεδιασμός
Τηλεφωνική τηλεπάθεια
Με τον όρο τηλεφωνική τηλεπάθεια εννοούνται οι τηλεπαθητικές εμπειρίες με τα τηλέφωνα. Πολλοί άνθρωποι έχουν διαπιστώσει ότι δίχως κάποιον προφανή λόγο, όταν αρχίζουν να σκέπτονται κάποιο ιδιαίτερο πρόσωπο, κατόπιν το τηλέφωνο χτυπά και το συγκεκριμένο άτομο επικοινωνεί μαζί τους. Εναλλακτικά, όταν το τηλέφωνο αρχίζει να κτυπά έχουν μια διαίσθηση για ποιος καλεί, η οποία αποδεικνύεται ορθή. Συνήθως τέτοιες κλήσεις προέρχονται από ανθρώπους που γνωρίζει κανείς καλά. Τέτοιες εμπειρίες κατά τον Ρούπερτ Σελντρέικ ανήκουν στο κοινότερο είδος προφανούς τηλεπάθειας στη σύγχρονη εποχή (Sheldrake, 2001, 2003; Brown & Sheldrake, 2002).
Θα μπορούσε η προφανής τηλεφωνική τηλεπάθεια να είναι μόνο θέμα σύμπτωσης; Μία κανονική ερμηνεία θα μπορούσε να είναι ότι οι άνθρωποι έχουν συχνά τέτοιες σκέψεις για άλλους, χωρίς κανέναν ιδιαίτερο λόγο. Κατά τύχη, πιθανώς, τέτοιες σκέψεις θα μπορούσαν να ακολουθούνται ενίοτε και από ένα τηλεφώνημα από το συγκεκριμένο. Εάν οι άνθρωποι θυμούνται μόνο τις φορές που είναι σωστοί και ξεχνούν τις περιπτώσεις στις οποίες έκαναν λάθος, είναι δυνατόν να δημιουργηθεί η ψευδαίσθηση της τηλεπάθειας από έναν συνδυασμό σύμπτωσης και επιλεκτικής μνήμης.
Εναλλακτική «κανονική» ερμηνεία παραμένει το γεγονός, ότι μπορεί κανείς να περιμένει μια κλήση σε κάποια ιδιαίτερη στιγμή από κάποιο ιδιαίτερο πρόσωπο, αλλά να μην έχει συνείδηση αυτής της προσδοκίας. Έτσι, όταν έρχεται η κλήση, δεν υπάρχει καμία ανάγκη να επικαλεσθεί κανείς την τηλεπάθεια επειδή το γεγονός μπορεί να ερμηνευθεί με την υπόθεση της ασυνείδητης προσδοκίας. Το πρόβλημα είναι ότι οι ασυνείδητες προσδοκίες είναι αόριστες και δεν μπορούν ως υποθέσεις να ελεγχθούν πειραματικά. Αν οι προσδοκίες των τηλεφωνημάτων είναι ασυνείδητες, πώς μπορεί να αποδείξει κανείς την παρουσία τους στη δεδομένη στιγμή;
Οι τηλεφωνικές έρευνες του Μπέρι και του Λονδίνου
Όταν άρχισε ο Σέλντρεϊκ να ενδιαφέρεται για το φαινόμενο διεξήγαγε δύο τηλεφωνικές έρευνες που πραγματοποιήθηκαν στο Λονδίνο και τo Μπέρι για να ερευνηθεί η συχνότητα αυτής της εμπειρίας σε ένα τυχαίο δείγμα πληθυσμού.
Στο Μπέρι το 45% των ερωτηθέντων απάντησε πως σκέφτηκε κάποιον που δεν είχε δει για κάποιο χρονικό διάστημα. Το ίδιο πρόσωπο τους τηλεφώνησε την ίδια μέρα. Τα 2/3 των ερωτηθέντων στο Μπέρι ανέφερε επίσης ότι τηλεφώνησε σε γνωστούς που απάντησαν ότι μόλις σκέφτονταν να τους τηλεφωνήσουν. Στο Μπέρι, επίσης το 37 % των ερωτηθέντων απάντησε ότι γνώριζε συχνά εκ των προτέρων ποιος καλούσε.
Στην έρευνα του Λονδίνου, το 51% των ερωτηθέντων ανέφερε πως είχε θεωρήσει ότι κάποιος επρόκειτο να τηλεφωνήσει, λίγο πριν συμβεί πραγματικά η κλήση. Υπήρξε επίσης διαφορά μεταξύ ανδρών και γυναικών, με το 56% των γυναικών να δίνει θετική απάντηση και μόνο το 41% των ανδρών. Αυτή η διαφορά θεωρήθηκε στατιστικά σημαντική (p<0.0002). Όταν τα ίδια άτομα ερωτήθηκαν αν είχαν κάποια ψυχική εμπειρία, μόνο το 38% έδωσε θετικές απαντήσεις. Σημαντικά λιγότεροι (p<0.0004) απάντησαν πως είχαν ψυχικές εμπειρίες και ότι ένιωσαν πως κάποιος επρόκειτο να τους καλέσει τηλεφωνικά.
Και στις δύο έρευνες έδωσαν θετικές απαντήσεις πολύ περισσότερες γυναίκες από τους άνδρες. Στο Λονδίνο πολύ περισσότεροι υποστήριξαν ότι είχαν την ψυχική εμπειρία πρόβλεψης τηλεφωνικής κλήσης. Και στις δύο έρευνες, οι μισοί από τους ερωτώμενους απάντησαν ότι είχαν αισθανθεί πως κάποιος ήταν έτοιμος να τους τηλεφωνήσει, λίγο πριν αυτό συβεί πραγματικά.
Η έρευνα της Καλιφόρνια
Το 2001 ο Σέλντρεϊκ διεξήγαγε μια δεύτερη έρευνα. Διακόσιοι τυχαία επιλεγμένοι άνθρωποι ρωτήθηκαν στη Σάντα Κρουζ της Καλιφόρνια, προκειμένου να διερευνηθεί η συχνότητα και τη φύση των προβλέψεων τηλεφωνημάτων. Το 78% των ερωτηθέντων είπε ότι είχε την εμπειρία της πρόβλεψης σε κάποια τηλεφωνική κλήση. Το 47% από τους ερωτηθέντες απάντησε ότι είχε την εμπειρία της γνώσης ποιος τους καλούσε όταν χτύπησε το τηλέφωνο, χωρίς οποιοδήποτε πιθανό σύνθημα. Το 68% από εκείνους που ερωτήθηκαν, απάντησαν ότι είχαν σκεφτεί κάποιον που δεν είχαν δει για κάποιο χρονικό διάστημα, ο οποίος τους είχε τηλεφωνήσει την ίδια ημέρα.
Και εδώ όπως και στην προηγούμενη έρευνα οι γυναίκες έδωσαν περισσότερες θετικές απαντήσεις σε αυτές τις ερωτήσεις. Ήταν ωστόσο η ομοιότητα των αποτελεσμάτων έδωσε την ώθηση στον Σέλντρεϊκ για περαιτέρω διερεύνηση και τη διεξαγωγή συγκεκριμένων πειραμάτων
Οι αδελφές Nolan
Οι Sheldrake & Smart (2003 a, b) στην περίπτωση των αδελφών Nolan επέλεξαν να ακολουθήσουν την απλή πειραματική διαδικασία που είχαν ακολουθήσει και σε πρηγούμενες περιπτώσεις, για να ελέγξουν αν οι άνθρωποι μπορούν πραγματικά να προβλέψουν ποιος καλεί, χωρίς να γνωρίζουν με οποιονδήποτε «κανονικό» τρόπο  την ταυτότητά του. Οι εθελοντές αυτής της πειραματικής διαδικασίας όπως ειπώθηκε και πιο πάνω λαμβάνουν μια τηλεφωνική κλήση σε προσχεδιασμένο χρόνο από τον έναν εκ τεσσάρων πιθανών ατόμων. Στο συγκεκριμένο πείραμα ο εθελοντής ή η εθελόντρια αναγνωρίζει ποιος είναι εκείνος που την καλεί, πριν σηκώσει το ακουστικό. Ο διευθύνων του πειράματος επιλέγει ποιος θα καλέσει τυχαία, με τη ρίψη ενός ζαριού και κατόπιν τον ειδοποιεί ότι έχει επιλεγεί να καλέσει σε μια δεδομένη στιγμή στο εγγύς μέλλον.
Όταν το τηλέφωνο χτυπά ο εθελοντής πρέπει να πει ποιος καλεί πριν σηκώσει το ακουστικό. Οι δοκιμασίες, φυσικά, πραγματοποιούνται με τηλέφωνα χωρίς συστήματα αναγνώρισης κλήσης. Σε όλη αυτή τη διαδικασία, αν η τηλεπάθεια δεν έπαιζε κανέναν ρόλο, το ποσοστό επιτυχίας θα ήταν περίπου 1 στα 4, ή 25%. Στην πραγματικότητα σε σύνολο 850 προσπαθειών από 65 συμμετέχοντες, ο μέσος όρος επιτυχίας ήταν 42% (p= 1x10-26) (Sheldrake, 2003).
Το παρόν πείραμα πραγματοποιήθηκε σε μία προσπάθεια τεχνητής επανάληψης του φαινομένου της τηλεφωνικής τηλεπάθειας για την τηλεοπτική εκπομπή «Είστε Τηλεπαθητικοί;» της 20/20 Productions για το Channel Five Television στις 19 Ιουνίου, 2003. Η εθελόντρια και οι τέσσερις που την καλούσαν τηλεφωνικά ήταν αδελφές, οι οποίες είχαν συνεργαστεί για αρκετά χρόνια σε ένα γυναικείο μουσικό συγκρότημα, τις Nolan Sisters, δημοφιλείς στην Αγγλία της δεκαετίας του ‘80.
Στα περισσότερα από τα προηγούμενα πειράματα, εκείνοι που καλούσαν βρίσκονταν σε διαφορετικές τοποθεσίες, μακριά ο ένας από τον άλλον. Σε ένα εντελώς ξεχωριστό πείραμα και οι τέσσερις εθελοντές που έκαναν τις τηλεφωνικές κλήσεις βρίσκονταν στην ίδια τοποθεσία και κινηματογραφήθηκαν. Σε εκείνο το πείραμα, που πραγματοποιήθηκε στο Γουέικφηλντ, του Γιορκσάιρ, η εθελόντρια που θα προέβλεπε ποιος την καλούσε βρισκόταν 1,5 χλμ μακρυά από τους τέσσερις «τηλεφωνητές». Υπέθεσε σωστά σε 8 από τις 17 περιπτώσεις (47%; p = 0.04) (Sheldrake & Smart, 2003a), γεγονός που έδωσε και το ερέθισμα για τη διεξαγωγή του συγκεκριμένου πειράματος.
Μέθοδοι
Η μαγνητοσκόπηση και όλα τα πρακτικά ζητήματα επόπτευσε η τεχνική ομάδα τηςε 20/20 Productions. Παραγωγός ήταν η Kate O'Driscoll, και ερευνητές οι Simon Rockell και Hugo Godwin. Παραγωγοί και ερευνητές προσκάλεσαν τις αδελφές Nolan να λάβουν μέρος στο εγχείρημα και έκαναν όλες τις πρακτικές ρυθμίσεις για το πείραμα, το οποίο πραγματοποιήθηκε στο Λονδίνο την Κυριακή, 27 Απριλίου του 2003.
Ο Ρούπερτ Σέλντρεϊκ (Rupert Sheldrake) και οι πέντε αδελφές Nolan η Ανν, η Μωρήν, η Λίντα, η Ντενίζ και η Κολλήν συναντήθηκαν σε ένα υπόγειο μπαρ της οδού Poland, στο Soho, αργά το πρωί. Το μπαρ νοικιάστηκε ειδικά για αυτόν το λόγο, και δεν ήταν ανοικτό στο κοινό κατά τη διεξαγωγή του πειράματος.
Μπροστά στην κάμερα ο Σέλντρεϊκ, εξήγησε στις αδελφές Nolan τον τρόπο με τον οποίο θα πραγματοποιείτο το πείραμα. Όλοι οι συμμετέχοντες σε μικρό ή μεγάλο βαθμό ήταν εξοικειωμένοι με το ζήτημα της τηλεφωνικής τηλεπάθειας και οι περισσότεροι είχαν την τηλεπαθητική εμπειρία οι ίδιοι. Μόνο η Ανν εκδήλωσε σκεπτικισμό για το όλο ζήτημα.
Ο Σέλντρεϊκ ζήτησε από τις αδελφές να επιλέξουν ποια θα έπαιζε τον ρόλο του δέκτη. Επέλεξαν την Κολλήν, την νεότερη από τις πέντε. Η Κολλήν μεταφέρθηκε με αυτοκίνητο σε ένα δωμάτιο νοικιασμένο για αυτόν τον σκοπό στο ξενοδοχείο Strand Palace, περίπου 1 χλμ μακριά. Για το πείραμα χρησιμοποιήθηκαν τηλεφωνικές συσκευές χωρίς αναγνώριση κλήσης. Το τηλέφωνο στο δωμάτιο του ξενοδοχείου διέθετε τη δική του αυτόνομη γραμμή και δεν περνούσε από το τηλεφωνικό κέντρο.
Κατά τη διάρκεια των προσπαθειών η Kate O'Driscoll και ο Hugo Godwin βρίσκονταν στο μπαρ του Soho, με τον Σέλντρεϊκ και τις τέσσερις αδελφές, ενώ ο Simon Rockell βρισκόταν μαζί με την Κολλήν στο ξενοδοχείο. Και στα δύο σημεία οι χειριστές της κάμερας οι ηχολήπτες και το υπόλοιπο προσωπικό ήταν οι μάρτυρες των όσων διαδραματίστηκαν. Ας προστεθεί εδώ ότι δεν επιτράπηκε η χρήση κινητών τηλεφώνων σε όλη τη διάρκεια του πειράματος.
Όταν επιλεγόταν μία από τις τέσσερις ο Σέλντρεϊκ και οι υπόλοιπες τρεις αδελφές απομακρύνονταν σε άλλο χώρο, όπου συζητούσαν περί ανέμων και υδάτων, προσπαθώντας να αποφύγουν οποιαδήποτε σκέψη για την Κολλήν. Οι εκάστοτε τρεις αδελφές που έμεναν έξω από τη διαδικασία βρίσκονταν διαρκώς μαζί με τον Σέλντρεϊκ και δεν έκαναν οποιαδήποτε τηλεφωνήματα.
Η επιλεγμένη «τηλεφωνήτρια» σκεπτόταν την Κολλήν και την καλούσε σε συγκεκριμένη χρονική στιγμή με τη βοήθεια ενός ρολογιού που βρισκόταν μπροστά της, στο τραπέζι. Στον προσυμφωνημένο χρόνο η «τηλεφωνήτρια» καλούσε τον αριθμό του δωματίου της Κολλήν στο Strand Palace Hotel. Η Κολλήν δε γνώριζε σε ποια στιγμή θα γινόταν το τηλεφώνημα. Όταν χτυπούσε το τηλέφωνό της, έλεγε ποιος την καλούσε πριν σηκώσει το ακουστικό. Τόσο η «τηλεφωνήτρια» όσο και η Κολλήν μαγνητοσκοπούνταν διαρκώς με βίντεο.
Οι προσπάθειες διεξάγονταν με μεσοδιάστημα περίπου 5 λεπτά κάθε φορά μεταξύ των ωρών 2.30 μμ και 3.40 μμ. Όπως συμφωνήθηκε εκ των προτέρων, έγιναν δώδεκα προσπάθειες συνολικά.
Οι μαγνητοταινίες της Colleen σε όλη τη σειρά των προσπαθειών αξιολογήθηκαν «τυφλά» από τρίτο, την Pam Smart, που δεν ήταν παρούσα κατά τη διάρκεια των πειραμάτων και δεν ήξερε οποιεσδήποτε λεπτομέρειες. Είδε τη μαγνητοταινία της Κολλήν και από τον χρονοκώδικα της κάμερας στην ταινία σημείωνε ακριβώς πότε χτύπησε το τηλέφωνο και τι είπε η Κολλήν. Διερεύνησε επίσης αν η Κολλήν έκανε την πρόβλεψή της πριν σηκώσει το ακουστικό. Ο απολογισμός της για τις προβλέψεις της Κολλήν, ήταν ακριβώς ο ίδιος με εκείνον που συνέταξε ο Σέλντρεϊκ κατά τη διάρκεια του πειράματος. Η Pam Smart επιβεβαίωσε επίσης πως η Κολλήν δεν έλαβε κανένα άλλο τηλεφώνημα κατά τη διάρκεια της πειραματικής συνεδρίας.
Αποτελέσματα
Από τις 12 δοκιμές, η Κολλήν προσδιόρισε σωστά ποιος καλούσε τις 6 (p = 0.05).
Τα αποτελέσματα της Κολλήν με τις τέσσερις αδελφές της παρουσιάζονται στον πίνακα 2. Το χαμηλότερο ποσοστό επιτυχίας παρουσιάστηκε με την μεγαλύτερη αδελφή της, Ανν, που αντιμετώπιζε με σκεπτικισμό το ζήτημα της τηλεφωνικής τηλεπάθειας. Με τη Λίντα, που περιέγραψε τον εαυτό της ως αγαπημένη αδελφή της Κολλήν, ήταν σωστή και στις δύο δοκιμές. Με τις Ντενίζ και Μωρήν η επιτυχία της άγγιξε το 50%. Ωστόσο, είπε «Λίντα» τέσσερις φορές και τις δύο φορές ήταν λάθος, ενώ είπε «Μωρήν» πέντε φορές και έκανε τέσσερις φορές λάθος. Αν και είπε «Ανν» μόνο μιά φορά και «Ντενίζ» δύο φορές, ήταν σωστή και στις τρεις περιπτώσεις.
Στην αξιολόγηση των μαγνητοταινιών της Κολλήν, η Pam Smart σημείωσε ότι σε δύο περιπτώσεις (προσπάθειες 8 και 12) η Κολλήν σήκωσε το ακουστικό πριν κάνει την πρόβλεψή της, αντίθετα προς τις οδηγίες της. Ωστόσο, κατά τη διάρκεια της σύντομης χρονικής περιόδου που προηγήθηκε της πρόβλεψής της, οι αδελφές που την κάλεσαν δεν είπαν τίποτα. Επειδή όμως θα μπορούσε να υποστηριχτεί ότι ανεπαίσθητα συνθήματα, όπως ο ρυθμός της αναπνοής για παράδειγμα, ήταν ευδιάκριτα στην Κολλήν, οι δύο συγκεκριμένες προσπάθειες αποκλείστηκαν. Στη μία περίπτωση είχε μαντέψει σωστά και στην άλλη λάθος. Αποκλείοντας και τις δύο, το αποτέλεσμά της παρέμεινε 5 στα 10, δηλαδή 50% όπως και προηγουμένως.